Akatemia tappion saattelemana joulutauolle - Espoo Basket Team ry
Akatemia tappion saattelemana joulutauolle
Naisten 1-divisioonassa pelaava EBT Akatemia kohtasi syyskauden viimeisessä ottelussaan sunnuntaina 18.12. kotona sarjakärjen BC Nokian. Puoliajalle mentiin tiukan väännön jälkeen lähes tasoissa, mutta vastustajan ryhdistäydyttyä hävittiin kolmas jakso peräti 30 pisteellä ja koko peli pistein 37-69.
Joukkueemme loi jälleen hyviä korintekopaikkoja, mutta korien viimeistely ei onnistunut riittävällä tasolla. Puolustuksessa hävittiin liikaa 1 vs 1 tilanteita ja vastustaja pääsi turhan usein viimeistelemään korinsa varmoilta paikoilta. Positiivista oli ennakkoluulottomuus, jolla joukkue lähti vahvaa vastustajaansa kohtaamaan.
Akatemian syyskausi siis päättyi Nokia otteluun, ja avausvoiton ottaminen jäi tulevan vuoden puolelle. Pelillisesti joukkueella oli kuitenkin monia onnistuneita hetkiä; tästä on hyvä lähteä parantamaan otteita kevätkaudelle. Akatemia kiittää lämpimästi kaikkia kotiotteluissa kannustaneita ja toivottaa jokaiselle riemukasta Joulua!